• Grond, plante en plae • Plae • Rooimierplaag
Ons boer in die Oos-Kaap en ek het 'n groot probleem met rooimiere. Hulle is besig om my huis en my TUIN oor te neem en hulle is net orals. Wat kan ek gebruik om hulle te beheer? Watter gif kan ek uitsit of wat is u raad? My kinders kan nie eers buite in die tuin speel nie, dan word hulle gebyt en aangeval. Dit is glad nie plesierig nie ... Ek hoop om van u te hoor. Ek sal dit so waardeer as u raad het. Groete
Rooimiere (Dorylus helvolus) kan baie lastig wees - u is nie die eerste persoon wat hierdie probleem hierdie seisoen ondervind nie.
In Amerika word hierdie insek "fire ants" genoem omdat hulle byt 'n brandsensasie veroorsaak.
Op 'n vorige navraag het ek gesê dat rooimiere gewoonlik nie lank op dieselfde plek bly nie. Hulle kan nomadies wees. Die feit dat hulle skynbaar daar gevestig is, beteken dalk dat daar volop kos vir hulle is. Hulle is predatories op klein insekte en ander organismes.
As u 'n biologiese metode wil toepas, kan u kanola olie, knoffelekstrak of piretriene (150 ml/10l water) as spuitmiddel gebruik. Geskryf deur: dr. Victor Whitlock, Landboukonsultant. (whitlockv@yahoo.com)